OpenLLM-France/wikimedia huggingface dataset:
# Carlos Chorro Zaragoza

Carlos Chorro Zaragoza (Alacant, 1822 - finals del segle xix) fou un polític valencià, alcalde d'Alacant durant la restauració borbònica.
Fou membre del V Regiment de la Milícia Nacional a Alacant i convençut francmaçó membre de la Lògia Constante Alona. Durant la restauració borbònica va ser membre del Partit Liberal, amb el que fou nomenat alcalde d'Alacant en 1879, 1881 i 1882-1883, i de 1882 a 1885 fou regidor d'hisenda i obres públiques. Durant el seu mandat va destacar per iniciar les obres del jardí del passeig de Ramiro.

## Referències

* ↑ Vicent Sampedro Ramo Los hijos de la viuda: La masonería en la ciudad de Alicante (1893-1939), p. 27
* ↑ La única y verdadera historia del Paseíto Ramiro, alicantevivo.org
# Carol Kenyon

Carol Kenyon (a vegades escrit Karol) és una cantant britànica.
Ha aparegut en diverses sessions de músics, en àlbums fent cors i també en concerts.
Les primeres actuacions les va fer amb National Youth Jazz Orchestra. També ha cantant amb Kylie Minogue, Mike Oldfield, Jon and Vangelis, Pet Shop Boys, Pink Floyd, Tommy Shaw, Roger Waters, Morrissey-Mullen, Tears for Fears iVan Morrison.

## Carrera

* 1981 Cors a l'àlbum de Jon & Vangelis, The Friends of Mr. Cairo.
* 1982 Cors a l'àlbum de Morrissey-Mullen, Life On The Wire.
* 1983 Veu principal al disc Heaven 17 single Temptation.
* 1984 Veu secundària a l'àlbum de Tommy Shaw, Girls with Guns concretament al track Outside in the Rain.
* 1984 Cors a l'àlbu de Vangelis i Demis Rusos, Reflection.
* 1986 Veu principal al single de Paul Hardcastle, Don't Waste My Time.
* 1989 Veu principal al single de Mike Oldfield, Nothing But de l'àlbum Earth Moving.
* 1989 Veu principal al single de Malcolm McLaren, Madame Butterfly de l'àlbum Waltz Darling. (que va arribar al número 20 de The UK Singles Chart)
* 1994 Cors a The Division Bell de Pink Floyd.
* 2005 Amb Pink Floyd al concert de Live 8 concert del Hyde Park.
* 2006-2007 Cors de la gira de Roger Waters, Dark Side of the Moon Live.

## Enllaços externs

* Carol Kenyon Website Arxivat 2020-01-30 a Wayback Machine.
# Carol Jean-Swanson Boevers

Carol-Jean Swanson Boevers (1959) és una escriptora estatunidenca.

## Llibre

* A psalmbook-- and a good pair of shoes: 13 generations of the Floren and Haugen family: including Anderson, Boevers, Holien, Johnson, Quaale, Vesledahl, ... to Valley Grove, Northfield, Minnesota (2005). St. Paul, MN: LifeStories, 2002. ISBN B0006S2VZI

## Referències

* ↑ Carol-Jean Swanson. Data d'accés: 24 octubre 2008.
# Carrer (Roig Soler)

Carrer és una pintura sobre tela feta per Joan Roig Soler durant la segona meitat segle xix o primer quart segle XX i que es troba conservada actualment a la Biblioteca Museu Víctor Balaguer, amb el número de registre 1684 d'ençà que va ingressar el 1956, provinent la col·lecció privada de Lluís Plandiura i Pou.

## Descripció

Composició realitzada a plena llum i amarada de color meridional. Té com a objecte d'interès un carrer. Un tema senzill que captiva i interessa.

## Inscripció

Al quadre s'hi pot llegir la inscripció Roig Soler (inferior esquerre) Al darrere: Joan Roig i Soler/1852-1909/30.

## Bibliografia

* Trullén, Josep Maria (dir.). Biblioteca Museu Víctor Balaguer. Guia de les col·leccions del museu. 2001. Vilanova i la Geltrú: Organisme Autònom Biblioteca Museu V.Balaguer, 2001. B-10-437/2001. ISBN 84-931438-3-9.

## Enllaços externs

* Web oficial del museu
Viccionari
# Carrer Antònia Ramon i Garulo

El carrer Antònia Ramon i Garulo està ubicat entre el carrer Sant Ramon i el carrer de la Puríssima al municipi valencià de Sollana. És un dels pocs que hi ha dedicats a una dona.

## Etimologia

El cronista Moleres va decidir nombrar aquest carrer sobre el segle XX Antònia Ramón i Garulo perquè aquesta dona tenia un camp amb 7 fanecades allí abans de fer el carrer.
Aquesta dona era de Sollana, era la segona filla del matrimoni format per Miguel Ramon Girona i Vicenta Garulo Chirivella. Va ser batejada l'endemà d'haver nascut, dia 10 d'abril. Va tindre una infància molt difícil, els seus pares faltaren quan ella era menuda i la seua àvia i el padrastre Miguel Ibor Mompó es feren càrrec d'ella i de la seua germana major després de morir el seu avi.
Es va casar als 15 anys amb Lucas Alcón Vicente, tres mesos després de casar-se va morir la seua àvia Vicenta Chirivella Romaguera, varen tindre cinc fills, els dos últims van morir al poc de temps, un d'ells va nàixer a Sollana i els altres varen nàixer fora perquè per motius de treball del pare es van instal·lar a altres pobles. El seu matrimoni va durar molt poc, el seu marit va faltar molt prompte.
Anys després es va tornar a casar amb un metge de la província de Terol anomenat Román Mallen Loras amb el qual va tindre una filla.
Antònia Ramon i Garulo va faltar a València el 24 de febrer del 1943 als 72 anys deixant com a descendència a tots els seus fills i filles.
# Can Terrades del Molí

Can Terrades del Molí és una masia de Dosrius (Maresme) inclosa en l'Inventari del Patrimoni Arquitectònic Català. La finca de can Terrades era una important propietat amb vinyes, terrenys boscosos i camps de conreu. En l'actualitat és un restaurant.
La masia és de planta rectangular, consta de planta baixa i pis amb coberta a dues aigües. Conserva un portal rodó de dovelles grans i finestres de pedra, amb llindes, del segle xvii. Ha estat reformada i actualment és un restaurant. L'edifici, que es troba reformat, està construït damunt d'una plataforma elevada delimitada amb murs de paredat arrebossats. El volum principal està format per dos cossos adossats amb les cobertes de teula àrab de dues vessants i els careners paral·lels a la façana principal, orientada a migdia.
Tot i que el fogatge de 1497 esmenta el topònim "Tarrades", la primera referència documental directa de la masia apareixeria en una relació de les cases que existien a Dosrius consultada, a finals del segle xix, pel rector Gaietà Viaplana. Abans hi ha diverses referències al topònim tot i que a Dosrius hi havia diferents masies amb aquest nom. És en el llistat del s.XIX hi apareix "Terrades del Molí".

## Referències

* 1 2 3 «Can Terrades del Molí». Mapes de Patrimoni Cultural. Diputació de Barcelona. [Consulta: 24 gener 2021].

## Bibliografia

* Bonet i Garí, Lluís. Les masies del Maresme: estudi de les masies, elements defensius, ermites i molins. Centre Excursionista de Catalunya, 1983. ISBN 9788485135295.
# Carles X

Carles X és el nom dels següents personatges:
* Carles X de França (Versalles, 1757 - Goritz, Il·líria, 1836), rei de França i de Navarra i copríncep d'Andorra (1824 -1830)
* Carles X Gustau de Suècia (Nyköping, Suècia, 1622 -Göteborg, 1660), rei de Suècia (1654 -1660), Duc de Bremen i Príncep de Verden i comte del Palatinat-Kleeburg
# Carlo Galetti

Carlo Galetti (Corsico, 26 d'agost de 1882 - Milà, 2 d'abril de 1949) va ser un ciclista italià, professional entre 1901 i 1921 i del 1929 a 1931. Era anomenat L'Uomo-cronometro. Durant la seva carrera professional aconseguí 40 victòries, destacant el Giro d'Itàlia de 1910 i 1911.
Galetti ja havia quedat segon en la primera edició del Giro d'Itàlia i va guanyar les dues edicions posteriors, el 1910 i 1911. El 1912 va guanyar el Giro formant part de l'equip Atala, guanyador de la classificació per equips d'aquell any i formada també per Giovanni Micheletto i Eberardo Pavesi.

## Palmarès

Palmarès de Carlo Galetti.
* 1904
** Campió de Brianzola
** 1r a la Menaggio-Como-Lecce-Menaggio
* 1905
** Campió de Brianzola
* 1906
** 1r a la Roma-Nàpols-Roma
** 1r a la Milà-Roma i vencedor d'una etapa
** 1r a la Cursa Nacional
** 1r del Tour de Provença
** 1r de la Lissone-Monza-Lissone
* 1907
** 1r al Giro de Sicília i vencedor de 5 etapes
** 1r de la Florència-Roma
* 1908
** 1r al Giro de Sicília i vencedor de 3 etapes
** 1r a la Cursa Vittorio-Emanuele III
** 1r de la Copa Tradate
* 1910
** 1r al Giro d'Itàlia i vencedor de 2 etapes
** 1r a les Tres Copes Parabiago
** 1r de la Mar-muntanya-llacs i vencedor de 2 etapes
* 1911
** 1r al Giro d'Itàlia i vencedor de 3 etapes
** 1r a les Tres Copes Parabiago
** 1r a la Milà-Roma
* 1912
** 1r al Giro d'Itàlia, formant part de l'equip Atala i vencedor d'una etapa. 1r de la classificació no oficial per temps
* 1918
** 1r a la Milà-Roma i vencedor d'una etapa
* 1919
** Campió d'Itàlia de mig fons

### Resultats al Giro d'Itàlia

* 1909. 2n de la classificació general
* 1910. 1r de la classificació general. Vencedor de 2 etapes
* 1911. 1r de la classificació general. Vencedor de 3 etapes
* 1912. 1r de la classificació general. Vencedor d'una etapa
* 1913. Abandona (4a etapa)
* 1914. Abandona (1a etapa)
* 1919. Abandona (9a etapa)
* 1921. Abandona (6a etapa)

### Resultats al Tour de França

* 1907. Abandona (6a etapa)
* 1908. Abandona (4a etapa)
* 1909. Abandona (3a etapa)

## Referències

* ↑ «13 of the strangest nicknames in cycling», 05-11-2015.
* 1 2 3 «Carlo Galetti» (en anglès). [Consulta: 14 agost 2022].
# Casa Joan Nicolàs

La Casa Joan Nicolàs és una obra de Vilanova i la Geltrú (Garraf) protegida com a Bé Cultural d'Interès Local.

## Descripció

Es tracta d'un edifici entre mitgeres en cantonada de planta trapezoïdal, de tres crugies perpendiculars a la façana principal, la de la cantonada composta per planta baixa, entresòl i una planta pis i les dues restants de planta baixa i pis. L'escala consta de dos trams a la crugia central. La coberta és a una sola vessant i a la part posterior hi ha terrat.
Les parets de càrrega són de tàpia, els forjats són de bigues i llates de fusta i rajola i també de bigues de formigó i revoltó ceràmic.
El portal d'entrada és d'arc de mig punt, les finestres són amb llinda i ampit motllurat, el balcó és amb llinda i enrasat a la façana amb barana de ferro forjat. A la planta pis trobem tres finestres de galeria d'arc rebaixat amb impostes motllurades. El ràfec és senzill. Al carrer Terrissaires hi ha un contrafort exterior.

## Referències

* 1 2 3 «Casa Joan Nicolàs». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 20 novembre 2017].
# Casa de la Volta

«Casa de la Volta» té aquests significats:
* Casa de la Volta (Avinyonet de Puigventós), casa d'Avinyonet de Puigventós, a l'Alt Empordà
* Casa de la Volta (Piera), masia de Piera, a l'Anoia
* Casa de la Volta (Sant Miquel de Fluvià), casa de Sant Miquel de Fluvià, a l'Alt Empordà
# Casa del General

Es coneixen com a Casa del General els edificis construïts per la Generalitat arreu del territori per a la recaptació d'impostos durant els segles XV i XVI. També es coneixen com a Casa de la Bolla o de la Botja, per l'impost amb aquest nom que s'aplicava sobre les teles. Majoritàriament han arribat fins als nostres dies, tot i que en diferents estats de conservació.
Les primeres cases es van construir a la primera meitat del segle XV, i no va ser fins a finals del XVI que es va acordar la construcció de més edificis, com es recull en un acord dels diputats del General de l'any 1596, que recorda que després de les construccions del segle anterior "faren edificar una bella casa en cada una de les ciutats de Leyda, Tortosa, Tarragona y Gerona y en la vila de Cervera, ahont tenien solament botigues de poc respecte"
També consten serveis de recaptació de la Generalitat, testimoniats per documents i segells però sense edificis propis, a Alcover, Alguaire, Almacelles, Arbeca, Bagà, Banyoles, Berga, Esterri, Figueres, Granollers, Guissona, Illa, Llívia, Manresa, Mataró, Oliana, Olot, Piera, Prada de Conflent, Reus, Ribes, Salses, Sant Feliu de Guíxols, Sant Feliu Sasserra, Sant Vicenç dels Horts, Santa Coloma de Queralt, Santa Maria de Palautordera, Sitges, Solsona, Tàrrega, Terrassa, Tremp, Valls, Vic, Vilafranca de Conflent, Vilafranca del Penedès i Vilanova de Cubelles.
* Segle XV
** Palau de la Diputació de Perpinyà
** Casa del General prop de la Llotja, a Barcelona (desapareguda)
** Casa del General a Puigcerdà (desapareguda)
* Segle XVI
** Casa de la Generalitat del portal de Sant Antoni, a Barcelona
** Casa de la Generalitat a Tortosa
** Casa de la Generalitat a Girona
** Palau del Governador a Tarragona
** Casa Delmera, a Cervera
** Casa del General a Lleida (desapareguda)
Altres construccions de la Generalitat destacades foren, a més del Palau de la Generalitat, l'ampliació de les Drassanes i el Palau del Lloctinent, a Barcelona.

## Bibliografia

* Ainaud, Joan. El Palau de la Generalitat de Catalunya. Barcelona: Generalitat de Catalunya, 1988. ISBN 84-393-1046-3.
# 115

    Aquesta pàgina és per a l'any. Per al nombre, vegeu cent quinze.

## Esdeveniments

* Esclata una revolta a Britànnia; la guarnició d'Eboracum (York) és massacrada.
* Comença una revolta jueva contra la dominació romana a Egipte, que dona inici a la Guerra de Kitus.
* El 13 de desembre, de nit, violent terratrèmol que destrueix Apamea i Antioquia ferint l'emperador Trajà que hi sejornava. Dió Cassi relata detalladament l'episodi.

## Referències

* ↑ Waldman, Carl; Mason, Catherine. Encyclopedia of European Peoples (en anglès). Infobase Publishing, 2006, p. 95. ISBN 9781438129181.
* ↑ Charles Robustel. Histoire des empereurs et des autres princes qui ont régné durant les six premiers siècles de l’Église. 2, 1691.
* ↑ Methuen & Co. From Tiberius to the Antonines, 1974. ISBN 0-416-16800-0.
# Abdulaziz Al-Buloushi

Abdulaziz Al-Buloushi (àrab: عبد العزيز حسن) (Kuwait, 4 de desembre de 1962) és un exfutbolista kuwaitià de la dècada de 1980.
Fou internacional amb la selecció de futbol de Kuwait amb la qual participà a la Copa del Món de futbol de 1982.
Pel que fa a clubs, destacà a Qadsia SC.

## Referències

* ↑ 1982 FIFA World Cup Spain Arxivat 2011-10-07 a Wayback Machine.
* ↑ «FIFA profile». Arxivat de l'original el 2015-04-02. [Consulta: 24 maig 2021].
# Celestia

Celestia és un projecte de codi obert de simulació de l'espai en 3 dimensions. Va ser creat per Chris Laurel i inclou suport per a OpenGL, amb una GUI en GTK i també en Qt. El projecte va ser presentat l'any 2001 sota la llicència GPL. La gran diversitat d'aquest programa proporciona figures com els planetes del sistema solar, satèl·lits, galàxies, també s'inclouen constel·lacions i dades precises sobre les seves coordenades d'ubicació.
Actualment hi ha versions per a GNU/Linux, Windows i Mac OS X.

## Funcions

* Guia de Viatge
* Catàleg Hipparcos (120.000 Estrelles)
* Cercador d'eclipsis solars i lunars fins a l'any 9999
* És possible registrar l'ús del programa en un arxiu de vídeo fins a una resolució de 720x576 píxels.
* El temps pot ser posat tan lluny en el futur o passat com desitgi (encara que les òrbites de planeta siguin només exactes dintre d'uns mil·lennis del present, i apareguin desbordaments aritmètics en l'any 5874774)
* Les constel·lacions i les òrbites de planetes (incloent planetes extrasolars al voltant de les estrelles que en tenen un o diversos), llunes, asteroides, estels i satèl·lits poden ser indicades.
* Els noms de tots els objectes en l'espai poden ser indicats: galàxies, cúmuls, estrelles, planetes, llunes, asteroides, estels i satèl·lits
* Es poden mostrar els noms de ciutats, cràters, observatoris, valls, aconseguint llocs, continents, muntanyes, mars i altres trets superficials.
* Mostra el radi, la distància, la durada de dia i la temperatura mitjana dels planetes.
* Mostra la distància, la lluminositat en relació amb el sol, la classe espectral, la temperatura i el ràdio d'estrelles.
* El nombre d'estrelles visibles pot ser modificat.
* El camp visual és infinitament variable.
* La lluminositat evident de les estrelles pot ser ajustada en tres etapes.
* El quadre de la imatge pot ser dividit, per a observar diversos objectes al mateix temps.
* Pot usar-se amb gamepad i palanca de control.

## Enllaços externs

* Pàgina oficial de Celestia Arxivat 2013-10-16 a Wayback Machine. (anglès)
* Col·lecció de recursos per a Celestia (anglès)
# Celestial

Celestial és el tercer àlbum del grup mexicà RBD. El van treure a Mèxic a la tardor del 2006, i poc després al Brasil, Estats Units, Veneçuela, Espanya, etc. Com tots els seus treballs, aquest també va ser un gran èxit. El seu primer single, Ser o Parecer, encara sona a les emissores de ràdio.

## Cançons de Celestial

* Talvez Después
* Ser o Parecer
* Dame
* Celestial
* Quiza
* Besame sin Miedo
* Tu Dulce Voz
* Algu Dia
* Me Cansé
* Aburrida y Sola
* Es por amor
* Quisiera Ser
* Rebels (part de 4 cançons del disc en anglès Rebels)
# 297
## Esdeveniments

* Imperi Romà: Dioclecià imposa una nova divisió territorial que consta de 96 províncies.
* Gàl·lia: Els francs s'instal·len al territori dels bataus.
* Alexandria: Aureli Aquil·leu succeeix Luci Domici Domicià en la seva pretensió a emperador romà.
* Armènia: Els perses del rei Narsès són derrotats, Tiridates III recupera el tron i el cèsar romà Galeri força un tractat de pau on els perses es veuen obligats a cedir territoris extensos.

## Naixements

* Chen Shou, historiador xinès, autor dels Registres dels Tres Regnes (n. el 233).

## Necrològiques

* Alexandria: Luci Domici Domicià, emperador romà usurpador.

## Referències

* ↑ Hoh, A. «An Illustrated Book of the Story of Three Kingdoms» (en anglès). Biblioteca del Congrés dels Estats Units, 28 desembre 2016. [Consulta: 20 desembre 2022].
# (279) Thule

(279) Thule és un asteroide pertanyent al cinturó exterior d'asteroides descobert el 25 d'octubre de 1888 per Johann Palisa des de l'observatori de Viena, Àustria. Està nomenat així per Thule, l'illa llegendària del llunyà nord.

## Vegeu també

* Llista d'asteroides del (201) al (300)
* Cossos menors del Sistema Solar

## Referències

* 1 2 3 4 5 «JPL Small-Body Database». [Consulta: 17 octubre 2023].
* 1 2 3 4 5 6 7 8 9 10 11 «JPL Small-Body Database». [Consulta: 24 gener 2024].
* ↑ Afirmat a: Minor Planet Center Database.
* ↑ Afirmat a: Dictionary of Minor Planet Names (sisena edició revisada i ampliada). Pàgina: 37. Editorial: Springer Science+Business Media. Llengua del terme, de l'obra o del nom: anglès.
* ↑ Schmadel, Lutz D. Dictionary of Minor Planet Names (en anglès). 5a edició. Springer, 2003. ISBN 3-540-00238-3.

## Enllaços externs

* «(279) Thule» (en anglès). Minor Planet Center. [Consulta: 5 juny 2015].
# (278) Paulina

(278) Paulina és un asteroide pertanyent al cinturó d'asteroides descobert el 16 de maig de 1888 per Johann Palisa des de l'observatori de Viena, Àustria.
Es desconeix la raó del nom.

## Vegeu també

* Llista d'asteroides del (201) al (300)
* Cossos menors del Sistema Solar

## Referències

* 1 2 3 4 5 6 7 8 «JPL Small-Body Database». [Consulta: 24 gener 2024].
* ↑ Afirmat a: Minor Planet Center Database.
* 1 2 3 4 5 6 7 «JPL Small-Body Database». [Consulta: 17 octubre 2023].
* ↑ Afirmat a: Dictionary of Minor Planet Names (sisena edició revisada i ampliada). Pàgina: 37. Editorial: Springer Science+Business Media. Llengua del terme, de l'obra o del nom: anglès.
* ↑ Schmadel, Lutz D. Dictionary of Minor Planet Names (en anglès). 5a edició. Springer, 2003. ISBN 3-540-00238-3.

## Enllaços externs

* «(278) Paulina» (en anglès). Minor Planet Center. [Consulta: 5 juny 2015].
# Actuació Valencianista d'Esquerra

Actuació Valencianista d'Esquerra (AVE) fou una agrupació nacionalista valenciana, republicana i d'esquerra, fundada a Barcelona el 1932 per valencians residents a Catalunya. Entre el 1933 i el 1936 es dedicaren fonamentalment a facilitar les relacions entre Esquerra Republicana de Catalunya i els grups valencianistes esquerrans, amb la finalitat de despertar el sentiment autonomista al País Valencià. S'adheriren al Partit Valencianista d'Esquerra poc després de la seua fundació.

## Referències

* 1 2 3 Article a La Vanguardia del 6 de juliol de 1935
* ↑ «Actuació Valencianista d'Esquerra». Gran Enciclopèdia Catalana. Barcelona: Grup Enciclopèdia Catalana.

## Bibliografia

* Arnau Gonzàlez i Vilalta, Valencianistes a Catalunya. Actuació Valencianista d'Esquerra de Barcelona (1932-1937), Editorial Afers ISBN 078-84-95916-81-5 Error en ISBN: prefix no vàlid
# Actual

La revista Actual, editada per Udo Baumann, va néixer l'any 1995 a Blanes (Selva). Aquesta publicació gratuïta fou pensada com a plataforma pels veïns on podien opinar lliurement usant el català i el castellà, en els diferents articles de la publicació com una manera per a apropar-se al seu objectiu, la integració.

## Referències

* ↑ «Blanes homenatja el periodista Udo Baumann». Diari de Girona, 21-09-2015. [Consulta: 12 gener 2019].

## Enllaços externs

* Pàgina web de la revista (castellà)
Viccionari
# Acció Escolta de Catalunya

Acció Escolta de Catalunya és una federació d'agrupaments escoltes de Catalunya. Es defineix com una escola de ciutadania activa, democràtica, oberta, laica, progressista i catalana, que educa en la llibertat des de l'escoltisme. Té la finalitat de contribuir a l'autoformació de persones lliures, compromeses, coherents i obertes, disposades a transformar la societat i construir un món millor i més just.
Acció Escolta de Catalunya, va nàixer el 21 de novembre de 2001, com a resultat de la fusió de dues entitats: Scouts de Catalunya i Germanor Escolta de Catalunya; acordada el 21 d'octubre de 2001 a Canyelles, el Garraf, en l'Assemblea Nacional de Scouts de Catalunya i l'Assemblea General de Germanor Escolta de Catalunya, on es va aprovar el document ProjGECte eSColta, a partir del qual decidien crear una nova associació juvenil que assumia l'objectiu de continuar educant i formant infants i joves des de l'escoltisme. Constitueix una proposta d'educació en la llibertat des de l'escoltisme; una escola de ciutadania activa, democràtica, laica, progressista i catalana.

## Agrupaments

Acció Escolta de Catalunya estava formada en 2017 per prop de 900 infants i joves, i uns 200 caps escoltes distribuïts en 12 agrupaments repartits per Barcelona i L'Hospitalet de Llobregat.
| Nom | Districte | Barri | Localització |
| Agrupament Escolta Aldaia | Eixample | L'Antiga Esquerra de l'Eixample | Barcelona |
| Agrupament Escolta Azimut | Sant Andreu | Navas | Barcelona |
| Agrupament Escolta i Guia La Prosperitat | Nou Barris | La Prosperitat | Barcelona |
| Agrupament Escolta Lola Anglada | Districte I | Sant Josep | Hospitalet de Llobregat |
| Agrupament Escolta Mafeking | Horta-Guinardó | La Font d'en Fargues | Barcelona |
| Grupo Scout Makarenko | Horta-Guinardó | El Carmel | Barcelona |
| Agrupament Scout Rabindranath Tagore | Eixample | L'Antiga Esquerra de l'Eixample | Barcelona |
| Agrupament Escolta Rakxa | Sant Martí | El Poblenou | Barcelona |
| Agrupament Escolta Roland Philipps | Gràcia | La Salut | Barcelona |
| Agrupament Escolta Sant Francesc Xavier | Horta-Guinardó | Horta | Barcelona |
| Agrupament Escolta Skues | Sants-Montjuïc | Sants-Badal | Barcelona |
| Agrupament Escolta l'Avenc | Sant Martí | El Poblenou | Barcelona |
L'AE Rocafort, membre fundador d'Acció Escolta, va comunicar la seva sortida d'AEC a la AGO XIX del 17 de novembre del 2019.

## Referències

* ↑ Projecte Educatiu, 2015.
* ↑ Consell de la Joventut de Barcelona, Acció Escolta de Catalunya
* ↑ «Transparència |». [Consulta: 21 abril 2017].
* ↑ «Agrupaments |». [Consulta: 21 abril 2017].

## Enllaços externs

* Acció Escolta
# Casa de Llopis

La Casa de Llopis és una obra amb elements modernistes de Tortosa inclosa a l'Inventari del Patrimoni Arquitectònic de Catalunya.

## Descripció

Edificació que centra una explotació agrícola situada vora la carretera de Tortosa-L'Aldea (aproximadament a 1,5 km). L'extrem que mira a la carretera s'aixecà un primera estructura, de planta, dos pisos i un tercer que, sobresortint en un dels angles, fa de torreta. Té obertures allindades amb senzill emmarcament i presenta tres nivells de terrassa: una en el primer nivell -en un dels angles- amb balustre, i dos de superiors amb remat merletat. Aquesta estructura amaga, al seu darrere, una segona, molt més simple que aquella. Es tracta d'una construcció rural, de dos plantes amb teulada a doble vessant, de carener paral·lel a la façana., com a cobriment. A la façana hi ha un porxo on, de ferro sostingut per pilars, s'enrama un emparrat.

## Referències

* ↑ «Casa de Llopis». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 20 desembre 2018].